Martin David Kruskal

Martin David Kruskal (* 28. september 1925, New York, USA - † 26. december 2006, Princeton, New Jersey) bol americký matematik a fyzik. Je známy vďaka svojej práci v najrôznejších oblastiach matematiky a fyziky, ako napr. všeobecná teória relativity, fyzika plazmy, matematická analýza (obzvlášť diferenciálne rovnice), či asymptotická analýza. Najznámejší je však pravdepodobne vďaka objavu solitónov, o ktorých vypracoval teóriu.

Spoločne s Georgeom Szekeresom je spoluobjaviteľom tzv. Kruskalovho-Szekeresovho súradnicového systému používaného v teórii relativity.

 Iné projekty 

Kategória:Matematici USA
Kategória:Fyzici USA
Kategória:Členovia Kráľovskej spoločnosti
Kategória:Osobnosti z New Yorku